Zak McKracken – Between Time and Space

Zak McKracken – Between Time and Space (offisiell skrivemåte: Zak McKracken: between time and space) er et Pek-og-Klikk-eventyrspill fra 2008. Det er en uoffisiell fanoppfølger til Zak McKracken and the Alien Mindbenders, og altså ikke utviklet av Lucasarts, men er i stedet et resultat av et over 5 år langt fanprosjekt, hvor fans av originalspillet utviklet en ikke-kommersiell oppfølger.

Innhold og handling 

Spilleren intar, akkurat som i originalspillet, rollen som Zak McKracken, en frustert tabloidreporter
fra San Francisco. Historien begynner natt til 27. Juli 2009: Tilsynelatende på grunn av research til en ny artikkel finner vi Zak som blindpassasjer i et russisk fly, på vei fra Memphis til Zürich. Han våkner av at flyet blir holdt fast i luften av en UFO, mens det tilsynelatende blir bordet av romvesner.

Neste morgen våkner Zak hjemme i sengen sin, og slår raskt fra seg hendelsene ombord i flyet som en særdeles intens drøm. Men, når han kjenner en kul i bakhodet, blir det klart for ham at drømmen slett ikke var noen drøm. Han husker ikke hvorfor han var ombord på flyet, og bestemmer seg derfor for å finne ut hva som førte ham dit.

Systemer og Versjoner 

Spillet kom ut på tysk for Windows i 2008. Siden det er et resultat av et ikke-kommersielt fanprosjekt, er det usannsynlig at spillet blir portert til andre platformer.

For tiden (2009) arbeider utviklerne med en «Director's Cut»-versjon, hvor mengden «bugs» skal bli redusert og historien utvidet, denne versjonen skal også komme med engelsk språkdrakt.

Teknologi og Styring 

Spillet benytter seg av «Visionarie»-spillmotoren, denne motoren gjør det mulig for spillutviklere uten programmeringskunnskaper å lage store pek-og-klikk-eventyrspill. Motoren håndterer grafikk, animasjoner, filmsekvenser og lyd, og har et system for handlingsverb og inventarsystem (og ligner dermed på SCUMM).

Utviklerne tok grunnlag i styringen til originalspillet. Spilleren beveger seg rundt i en todimensjonal verden og kan utføre handlinger med forhåndsbestemte personer og ting. Innimellom blir det vist 3D-filmsekvenser til spilleren, disse har ingen interaktivitet, men brukes for å føre historien videre.

Utviklere 

 Projektledelse: Thomas Dibke
 Historie: Thomas Dibke, Simon Tschirner 
 Dialog: Simon Tschirner, Konrad Koch
 Grafikk/Animasjon: Wiebke Scholz, Christopher Grabinski, Ingo Eisenhard, Axel Eisenhard
 3D-Sekvenser: Daniel Carl
 Stemmen til Zak: Jeffrey Wipprecht
 Andre stemmer: Kim Hasper, Engelbert von Nordhausen, Nicole Engeln, Frank-Otto Schenk, Falk Puschmann, Klaus Götsch, Ralf Pappers, Gerlinde Jänicke, Sven Hasper, René Dawn-Claude, Lars Falinski, Marcus Henschel, Dennis Sonntag, Mohamed El-Chartouni
 Musikk: Andreas Max, Axel Eisenhard, Manuel Rülke
 Spillmotor-Programmering: Alex Hartmann, Timotheus Pokorra, Robert Neumann

Trivia 

Spillet inneholder flere henvisninger til originalspillet; allerede i åpningssekvensen bærer Zak på en kaffekopp med «LucasArts»-logoen.

Spillet har ingen offisiell lisens fra LucasArts. Men LucasArts har hittil ikke gått til noen rettslige grep mot utviklerne, selv om dette har hendt tidligere med andre Fanoppfølgere.

Referanser

Eksterne lenker 
 Zak McKracken 2 – Between Time and Space, Offisiell prosjektside.
 

Eventyrspill
Windows-spill
Videospill fra 2008
Videospill utviklet i Tyskland
Videospill lagt til Skottland